**6.11. 2020. – 3. razred- INFORMATIKA**

**UČITELJICA IVANA VOTUC**

**INTERNETSKI BONTON**

U svakodnevnom životu moramo se pridržavati određenih pravila pristojnog ponašanja.

Riječ **bonton** predstavlja pravila o dobrom i prikladnom ponašanju u društvu.

Isto tako i u digitalnom svijetu se moramo pridržavati određenih pravila ponašanja.

Pročitaj odlomak u radnom udžbeniku na 38. stranici.

Djevojčica Mira se izrugivala Lari zbog tenisica ružnim riječima i emotikonima. Kasnije je lagala da nije slala takve poruke. **Ne smijemo vrijeđati osobe s kojima komuniciramo digitalno.**

Tekst Mirine poruke bio je napisan velikim slovima. Takav način pisanja je nepristojan jer se **pisanje velikim slovima smatra vikanjem.**

Pročitaj odlomak u radnom udžbeniku na kraju 38. stranice.

Nakon rada na računalo potrebno je odjaviti se sa svoje e-pošte. Ako dođeš na računalo gdje se osoba prije tebe nije odjavila sa svoje e-pošte, moraš odjaviti tu osobu bez čitanja njihovih privatnih poruka. **Važno je poštivati tuđu privatnost.**

Pročitaj odlomak u radnom udžbeniku na 39. stranici.

Branko je čitao Markovu e-poštu i pronašao njegovu fotografiju. Fotografiju je pokazao i podijelio s Vesnom, koja je fotografiju pokazala svojim prijateljicama te su se izrugivale Marku. Branko nije poštivao Markovu privatnost i dijelio je Markovu fotografiju bez njegovog dopuštenja. **Ne objavljujte tuđe fotografije bez dopuštenja te osobe.**

Pročitaj odlomak u radnom udžbeniku na 39. stranici.

Mira je dobila poruku od nepoznate osobe koja traži njezine privatne i povjerljive podatke. **Nepoznatim se osobama ne smiju davati osobni podaci koji uključuju adresu i telefonski broj** jer mogu zloupotrijebiti te podatke.

Riješi zadatke u radnom udžbeniku na 39. stranici i u radnoj bilježnici na 22. stranici (u drugom zadatku nije potrebno koristiti Canva program. Potrebno je izraditi plakat na A4 papiru s pravilima ponašanja koji će sadržavati tekst s pravilima ponašanja na internetu i ilustracije, crteže. Plakat na kraju zalijepi na 23. stranicu u radnoj bilježnici).

PREPIŠI U BILJEŽNICU:

* Pravila ponašanja na internetu utvrđena su internetskim bontonom.
* Ne vrijeđaj osobe s kojima komuniciraš digitalno.
* Poštuj tuđu privatnost.
* Ne objavljuj tuđe fotografije bez dopuštenja.
* Nepoznatim osobama ne smijemo davati osobne podatke.